[Video] TBF: Familie is tydens feesseisoen só belangrik, sê JakJak de Priester. Foto: Facebook Jak de Priester is nie net ŉ sanger, skrywer en akteur nie, maar hy is ook ŉ groot gesinsman. “Kerstyd is die tyd wat jy by jou familie moet wees waar almal vir mekaar sê ons het mekaar lief,” vertel Jak. “Ek het drie klein kindertjies,” vertel hy. “Ek dink hulle is nou nog bietjie klein om die regte rede vir Kersfees aan hulle te verduidelik; hulle sien nou net geskenke!” lag hy. Jak het bekendheid verwerf met sy treffer “Sally Williams Nougat” en het sedertdien agt albums, verskeie verhoogproduksies en ŉ koffietafelboek op sy kerfstok. Al jou gunsteling Suid-Afrikaanse bekendes gaan jou tussen 1 en 24 Desember hier op Maroela Media ŉ geseënde Kersfees kom toewens, ter ondersteuning van die Teaterbystandsfonds. Hou ons dop!